Diari Oficial de la Generalitat Valenciana


Sumari del DOGV 3430, del 09-02-1999 (1999/171)

RESOLUCIÓ de 30 de novembre de 1998, del Servei Territorial d'Indústria i Energia de Castelló, per la qual s'autoritza a l'Empresa Nacional del Gas, SA (Enagás) la realització de les instal·lacions del projecte definitiu del ramal de Proquimed i Central Tèrmica de Castelló corresponents al terme municipal de Castelló, exceptuant-ne els 1.280 metres corresponents als vèrtexs V-168A-CS i V-194-CS inclosos en l'addenda núm. 1 que ja es van autoritzar mitjançant la Resolució de 6 de novembre de 1998, del Servei Territorial d'Indústria de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/171


Data del document
:   30-11-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * gas natural

RESOLUCIÓ de 30 de novembre de 1998, del Servei Territorial d'Indústria i Energia de Castelló, per la qual s'autoritza a l'Empresa Nacional del Gas, SA (Enagás) la realització de les instal·lacions del projecte definitiu del ramal de Proquimed i Central Tèrmica de Castelló corresponents al terme municipal de Castelló, exceptuant-ne els 1.280 metres corresponents als vèrtexs V-168A-CS i V-194-CS inclosos en l'addenda núm. 1 que ja es van autoritzar mitjançant la Resolució de 6 de novembre de 1998, del Servei Territorial d'Indústria de Castelló. [1999/L171]
  
Examinats els antecedents que es troben en l'expedient CBREDE97/2 de la Unitat d'Energia i Mines, tramitat a instància de l'entitat Enagás, SA.
  
Antecedents de fet
  
Primer. El 15 de desembre de 1997 Enagás, SA va sol·licitar autorització del projecte definitiu del ramal de Proquimed i central tèrmica de Castelló als termes municipals de Burriana, Vila-real, Almassora i Castelló, en el qual s'inclou la relació concreta i individualitzada dels béns i drets afectats pel dit projecte.
  
Segon. El dia 22 de desembre de 1998 es va sotmetre a informació pública l'indicat projecte, en la qual es conté la descripció de les instal·lacions, l'afecció a les finques particulars i la relació concreta i individualitzada dels béns i drets afectats.
  
Tercer. Tramitats els corresponents anuncis per a la informació pública del projecte i relació de béns indicada, van ser publicats en el periòdic Mediterráneo de data 22 de gener de 1998, i una correcció d'errades publicada el 28 del mateix mes en el Butlletí Oficial de la Província de Castelló (BOP núm. 13 de 29 de gener de 1998) i en el Diari Oficial de la Generalitat Valenciana (DOGV núm. 3.184 de 16 de febrer de 1998).
  
Igualment va ser exposat un anunci al tauler d'edictes de l'Ajuntament de Castelló, durant un període de 20 dies com a mínim.
  
Quart. Per part del personal tècnic de la Unitat d'Energia i Mines, amb data 27 d'abril de 1998, s'emet informe on s'assenyala que no s'havien observat defectes aparents en la documentació presentada.
  
Cinqué. En el període d'informació pública no es van formular al·legacions respecte al traçat que ara s'autoritza.
  
Sisé. Amb data 27 de març de 1997 es va informar del projecte i l'autorització sol·licitada a la Confederació Hidrogràfica del Xúquer, la Diputació de Castelló (Unitat de Carreteres, Departament de Cultura, Departament de Medi Ambient), BP Oil España, SA, Telefónica España, SA, Comunitat de Regants de Vila-real, Comunitat de Regants de Castelló, Comunitat de Regants de Nules, Comunitat de Regants de Burriana, Comunitat de Regants d'Almassora, Renfe, Conselleria d'Agricultura i Medi Ambient, Ministeri de Foment (Unitat de Carreteres), i l'1 d'abril de 1997 a la Conselleria d'Obres Públiques, Urbanisme i Transports (Servei Territorial de Carreteres). I es reiterà el 20 de maig de 1997 a la Confederació Hidrogràfica del Xúquer i a la Conselleria d'Obres Públiques, Urbanisme i Transport (justificant de recepció 22 de maig de 1997).
  
Seté. Emeten informes condicionats: el 24 d'abril de 1997, BP-Oil España SA; el 23 d'abril de 1997, Telefónica; el 28 d'abril de 1997, la Comunitat de Regants de Vila-real; el 21 d'abril de 1997, la Comunitat de Regants de Castelló; el 14 d'abril de 1997, la Comunitat de Regants de Nules; el 15 d'abril de 1997, la Comunitat de Regants de Burriana; el 23 d'abril de 1997, la Comunitat de Regants d'Almassora; el 9 d'abril de 1997, Renfe; el 8 d'abril de 1997 i el 8 de gener de 1998, Medi Ambient; el 6 de maig de 1997, el Departament de Cultura de la Diputació de Castelló; el 27 de maig de 1997, el Departament de Medi Ambient de la Diputació de Castelló; el 6 de maig de 1997, la Unitat de Carreteres de la Diputació de Castelló; el 22 d'abril de 1997, el 30 d'abril de 1997 i el 18 de juliol de 1997, la Unitat de Carreteres del Ministeri de Foment; i el 29 de maig de 1997, la Conselleria d'Obres Públiques, Urbanisme i Transport. La Confederació Hidrogràfica del Xúquer ha esgotat els terminis, sense emetre'n informe.
  
Fonaments de dret
  
Primer. La Conselleria d'Indústria, Comerç i Turisme té competència en virtut del Reial Decret 2.595/1982, de 24 de juliol, sobre traspàs de funcions i serveis de l'administració de l'Estat a la Comunitat Valenciana en matèria d'indústria i energia (BOE 249, 18 d'octubre de 1982) i pel Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als serveis traspassats a la Comunitat Valenciana en matèria d'indústria, energia i mines (BOE 132, 2 de juny de 1984).
  
Segon. Per mitjà de l'Ordre de 24 de febrer de 1986, de la Conselleria d'Indústria, Comerç i Turisme, es va atorgar a Enagás, SA concessió administrativa per al subministrament de gas natural per a usos industrials en diversos termes municipals a la província de Castelló, entre els quals es troben Castelló, Vila-real, Almassora i Burriana.
  
Tercer. Segons l'article 10 de la Llei 10/1987, de 15 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos, l'atorgament de les concessions i autoritzacions administratives portarà implícita la declaració concreta d'utilitat pública i la necessitat d'urgent ocupació, a efectes d'expropiació forçosa dels béns i drets necessaris per a l'establiment de les instal·lacions i de la imposició i exercici de la servitud de pas i la resta de limitacions de domini.
  
Quart. L'autorització administrativa dels projectes de les instal·lacions de gas canalitzat, que portarà implícita la necessitat d'ocupació dels béns o drets afectats, n'originarà la urgent ocupació, segons el que s'ha disposat en l'article 13 de la dita llei.
  
Examinat l'anteriorment exposat i vistos el Decret 2.913/1973, de 26 d'octubre, pel qual s'aprova el Reglament General del Servei Públic de Gasos Combustibles, i la resta de normes tècniques i de seguretat complementàries, i també la Llei 10/1987, de 15 de juny mencionada, est servei territorial, resolc:
  
Primer
  
Concedir autorització de les instal·lacions corresponents al projecte definitiu del Ramal a Proquimed i Central Tèrmica de Castelló per al terme de Castelló, que comprén el tram que va dels vèrtexs V-168A-CS al V-186A-CS, exceptuant-ne els 1.280 m de l'addenda núm. 1 que va dels vèrtexs V-186A-CS al V-194-CS que es van aprovar en la Resolució 6 de novembre de 1998, sol·licitat per Enagás, SA, tot això amb els efectes determinats en la Llei 10/1987, de 15 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos.
  
Segon
  
L'afecció a finques particulars derivades de les instal·lacions es concreta de la següent forma:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A. Imposició de servitud permanent de pas en una franja de terreny de dos metres d'ample, al llarg del gasoducte, per on anirà enterrada la canonada o canonades que es necessiten per a la conducció del gas i que s'ajustarà a les següents limitacions:
  
1. Prohibició d'efectuar treballs de llaurada o semblants a una profunditat superior a cinquanta centímetres, i també de plantar arbres o arbusts a una distància inferior a dos metres, comptats de l'eix de la canonada.
  
2. Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantindre, reparar o renovar les instal·lacions, amb pagament, si és procedent, dels danys que s'hi ocasionen.
  
B. Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es farà desaparéixer qualsevol obstacle.
  
Tercer
  
Per al pas dels cables de connexió i elements dispersius de protecció catòdica:
  
A. Imposició de servitud permanent de pas en una franja de terreny d'un metre d'amplària, per on aniran enterrats els cables de connexió i elements dispersius, que s'ajustarà a la prohibició d'efectuar treballs de llaurada o semblants a una profunditat superior a cinquanta centímetres, i també de plantar arbres o arbusts, i per a realitzar qualsevol tipus d'obra.
  
B. Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, en la qual es farà desaparéixer qualsevol obstacle.
  
Quart
  
L'autorització atorgada ho és d'acord amb les següents condicions:
  
1. En tot moment s'haurà de complir tot el que s'establix en el Reglament General del Servei Públic de Gasos Combustibles, i també les seues normes complementàries: Reglament de Xarxes i Connexions de Combustibles Gasosos, aprovat per l'Ordre del Ministeri d'Indústria de 18 de novembre de 1974, modificat per les ordres de 26 d'octubre de 1983 i de 6 de juliol de 1984; en l'Ordre del Ministeri d'Indústria de 29 de maig de 1980, per la qual es va atorgar concessió administrativa a Enagás, SA per a la instal·lació d'una indústria de distribució i venda de gas natural per a usos industrials en diversos termes municipals de la província de Castelló, i en l'Ordre de 24 de febrer de 1986 de la Conselleria d'Indústria, Comerç i Turisme, sobre ampliació de la concessió administrativa atorgada a Enagás, SA per al subministrament de gas natural per a usos industrials a diversos municipis de la província de Castelló, tot això en allò que no haja sigut modificat per la Llei 10/1987, de 15 de juny.
  
2. Les instal·lacions que s'autoritzen hauran de realitzar-se d'acord amb el projecte definitiu de les instal·lacions del Ramal de Gas Natural Proquimed i Central Tèrmica de Castelló, al terme municipal de Castelló (Castelló), i quedarà especificat en les següents dades bàsiques:
  
A. Descripció de les instal·lacions:
  
Canonada: d'acer, tipus API-5L, de 16- de diàmetre. Per al ramal a central tèrmica de Castelló, amb una pressió de disseny de 72 bar. La conducció anirà normalment enterrada com a mínim a 1 metre de profunditat sobre la seua generatriu superior.
  
Longitud: 605 m que corresponen a la distància entre els vèrtexs V-168A- CS i V-186A- CS.
  
3. Per a introduir modificacions que afecten les dades bàsiques a què es referix la condició 2a caldrà obtindre autorització d'aquest Servei Territorial.
  
4. Aquest Servei Territorial, una vegada finalitzades les obres d'instal·lació, procedirà a realitzar els assajos i les proves oportunes, i també a demanar un certificat final d'obra, firmat per un tècnic superior competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb la normativa tècnica vigent que hi siga d'aplicació.
  
5. Aquest Servei Territorial aprovarà les condicions concretes d'aplicació del projecte i introduirà les modificacions de detall que resulten realment més convenients.
  
6. Enagás, SA donarà compte de la terminació de les instal·lacions a aquest servei territorial, per al seu reconeixement definitiu i l'alçament de l'acta de posada en marxa; sense aquest requisit no podran entrar en funcionament.
  
7. Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades, per la declaració inexacta de les dades subministrades o una altra causa excepcional que ho justifique legalment.
  
La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres que calga per a la realització de les obres de les instal·lacions.
  
Contra aquesta resolució podrà interposar-se un recurs ordinari davant de la Direcció General d'Indústria i Energia d'aquesta Conselleria, en el termini d'un mes, a partir de l'endemà de la publicació, de conformitat amb allò que s'ha establit en l'article 114, en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.